CONSILIUL LOCAL AL MUNICIPIULUI CRAIOVA

HOTĂRÂREA NR. 175
 Consiliul Local al Municipiului Craiova, întrunit în şedinţa ordinară din data de 27.03.2008;

 Având în vedere rapoartele nr.40206/2008 al Direcţiei Patrimoniu şi nr.882/2008 al Serviciului Public Administraţia Pieţelor şi Târgurilor prin care se propune trecerea din domeniul public, în domeniul privat al municipiului Craiova, a unui teren aferent spaţiului comercial situat în municipiul Craiova, Piaţa Veche şi vânzarea acestuia către S.C. MILUD IMPEX S.R.L. şi rapoartele comisiilor de specialitate ale Consiliului Local al Municipiului Craiova nr. 118,119,124,127,128/2008;     

 În conformitate cu prevederile Legii nr.213/1998 privind proprietatea publică şi regimul juridic al acesteia şi Legii nr.550/2002 privind vânzarea spaţiilor comerciale proprietate privată a statului şi a celor de prestări servicii aflate în administrarea consiliilor judeţene sau a consiliilor locale precum şi a celor aflate în patrimoniul regiilor autonome de interes local, modificată de Legea nr.558/2004;

Potrivit Hotărârii Consiliului Local al Municipiului Craiova nr.209/2005;
  
În temeiul art.36 alin.2 lit. c coroborat cu alin.5 lit. b, art.123 alin.2 şi art.45 alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă trecerea din domeniul public, în domeniul privat al municipiului Craiova, a terenului în suprafaţă de 26,45 mp., aferent spaţiului comercial situat în municipiul Craiova, Piaţa Veche, identificat la poziţia nr.4638 din Anexa nr.2 la Hotărârea Guvernului nr.965/2002, prevăzut în anexa nr.1 la prezenta hotărâre.

Art.2. Se aprobă vânzarea prin negociere directă, către S.C. MILUD IMPEX S.R.L., a terenului identificat în condiţiile art.1.

Art.3.  Negocierea se efectuează de către Comisia pentru vânzarea spaţiilor comerciale şi de prestări servicii, constituită în conformitate cu Hotărârea Consiliului Local al Municipiului Craiova nr.242/2005, în temeiul Legii nr.550/2002, pe baza raportului de evaluare întocmit de către S.C. ING PROEV S.R.L., care reprezintă anexa nr.2 la prezenta hotărâre.

Art.4. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999 şi nr.173/2001.

Art.5. Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.965/2002.

Art.6. Serviciul Administraţie Publică Locală, Direcţia Patrimoniu, Direcţia Economico - Financiară, Serviciul Public Administraţia Pieţelor şi Târgurilor, Comisia pentru vânzarea spaţiilor comerciale şi de prestări servicii şi S.C. MILUD IMPEX S.R.L. vor aduce la îndeplinire prevederile prezentei hotărâri.

	    PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	   Nicolae Sidor MARINESCU          
	  Nicoleta MIULESCU

